સ્વપ્નિલ ખોન્ડે નામના આ કૉન્સ્ટેબલે કહ્યું હતું કે ‘ઘટના વખતે હું હાજર નહોતો, પરંતુ ત્યાં એકઠું થયેલું ટોળું કોઈ ડૂબી રહ્યાના પોકારો કરતું હતું એ જોઈને હું દોડી આવ્યો હતો. મેં નજીક જઈને જોયું તો મારો એક કૉન્સ્ટેબલ સાથી દરિયામાં તેને બચાવવા મથતો હતો, પરંતુ એમાં સફળતા મળતી નહોતી. મને અચાનક મનમાં વિચાર સ્ફૂર્યો અને ત્યાં હાજર લોકોને મહિલાઓના દુપટ્ટા એકઠા કરવા કહ્યું હતું. દુપટ્ટાથી પ્રયત્ન કર્યો, પરંતુ એ ત્યાં સુધી પહોંચતા નહોતા, પરંતુ અચાનક કોઈ એક મોટું દોરડું લાવ્યું અને હું એની મદદથી દરિયાના પાણીમાં થોડો આગળ વધ્યો હતો. લોકોએ મને ચેતન સાથે દોરડા વડે ખેંચીને બહાર કાઢ્યા બાદ તરત જ અમે તેને હૉસ્પિટલમાં પહોંચાડ્યો હતો.’